Mindst seks biler sidder fast i vandmasser i Nordjylland\nNyheder Skrevet af Administrator | 16.10.14 | 10:39\nVeje, viadukter og flere kældre i Nordjylland står under vand efter kraftig regn flere steder i Vendsyssel. Motorvej E39 mellem Brønderslev og Hjørring er torsdag morgen svært fremkommelig på grund af vandmasserne.\n- Vi er på vej med skiltevogne, som skal advare trafikanter på motorvejen og regulere trafikken, fortæller vagtchef Poul Badsberg fra Nordjyllands Politi.\nTidligere torsdag oplyste vagtchef Per Jørgensen, at mindst seks biler var kørt fast i vandmasserne.\n- Vi har meget vand i Vendsyssel fra Brønderslev og nordpå. Det kan godt blive et problem for morgentrafikken. Bilister skal køre meget forsigtigt, for vandmasserne er en udfordring, siger han til Ritzau.\nBåde i Brønderslev, Hjørring og på E39-motorvejen er der meldinger om biler, der har givet op over for vandet.\n- På Ringvejen ved jernbaneviadukten i Hjørring sidder fire biler fast i vandmasserne. I Brønderslev ved Vestergade og jernbanebroen sidder endnu en bil fast, og jeg har lige fået melding om, at der sidder en mand i en bil, der ikke kan starte, på motorvej E39 ved Vrå i sydlig retning, sagde Per Jørgensen, inden motorvejen kortvarigt blev lukket.\nBeredskabscheferne i flere nordjyske kommuner koordinerer torsdag morgen indsatsen, lyder det fra Hjørring Kommunes beredskabschef.\n- Vi har fået meget store vandmængder over meget lang tid. Det startede i går morges (onsdag, red.), og hen over natten har vi rigtig fået tæsk. I Lendum har vi 10-15 huse, hvor kældrene står under vand, siger Knud Børge Møller, der er beredskabschef i Hjørring Kommune.\nPumpekøretøjer fra både Thisted og Herning er på vej til området for at hjælpe med at håndtere vandet. Førsteprioriteten er at få fjernet vandet fra E39-motorvejen, som plejer at være meget trafikeret i morgentimerne.\nDMI har tidligere udsendt et varsel om kraftig regn i netop Vendsyssel og Storaalborg.\nIngen er kommet til skade i forbindelse med de nævnte trafikstop eller den kraftige regn, lyder det fra politiet.\nBilister bør, så vidt det er muligt, holde sig fra viadukter og lavtliggende veje, da disse er særligt udsatte for at blive oversvømmet ved kraftig regn.


Månedskasse - Roomroom\nVi sætter løbende nye ting ind på vores facebook gruppe, og hvis noget har interesse, skriver du blot under billedet at du ønsker varen i din månedskasse.\nRoomroom køber ind hos alle kendte danske designer, bl.a. Ib Laursen, Kähler, Menu, Rug Solid, Lego som blandt mange andre lækre mærker.\nOpret en månedskasse:\nDu kan samle varer for en måned af gangen, hvorved du kan spare mange penge på fragt. (Max kr. 49)\nGRATIS fragt ved ordrer over kr. 599 .\nVi laver så en opgørelse i slutningen af hver måned, og der skal så betales senest d. 1.\nVi sender varen, når den er betalt.\nAt kunne samle sammen for en måned af gangen er en ekstra service fra roomroom.\nDu kan naturligvis også bestille direkte via vores webside - skriv i kommentarfeltet månedkasse. Så trækker vi først pengene den sidste dag i måneden og sender varen derefter.\nDu er selvfølgelig altid velkommen til at få din kasse gjort op og tilsendt, når du ønsker det.\nDu er altid velkommen til at afhente dine ting hos os.\nHos roomroom sender vi ALTID EN GRATIS gave med i vores månedskasse.


Poul Due Jensens Fond - Poul Due Jensens Fond får tre nye bestyrelsesmedlemmer\nPoul Due Jensens Fond får tre nye bestyrelsesmedlemmer\nDen erhvervsdrivende fond bag Grundfos, Poul Due Jensens Fond, får tre nye bestyrelsesmedlemmer, og derved er fondens bestyrelse fuldtallig\nDe tre nye medlemmer er:\nElsebeth Gerner Nielsen, 58, rektor ved Designskolen Kolding, fhv. kulturminister og tidligere folketingsmedlem for Det Radikale Venstre. Hun er vicepræsident for den internationale organisation Cumulus og er næstformand i Spar Nord Fonden. Tidligere har hun bestridt en række bestyrelsesposter inden for blandt andet miljøområdet. Hun er uddannet Cand.rer.soc fra Odense Universitet.\nChristian Schønau, 52, er hofchef ved DKH Kronprinsparrets Hof. Desuden sidder han i en række fondsbestyrelser. Christian Schønau har tidligere været departementschef i flere ministerier, bl.a. Indenrigs- og Sundhedsministeriet, Velfærdsministeriet og Socialministeriet. Han er uddannet Cand.Jur. fra Aarhus Universitet.\nJens Maaløe, 63, er afgående CEO for Terma og sidder i en række virksomhedsbestyrelser, bl.a. Niras, NKT og Grundfos Holding A/S. Desuden er han formand for Innovationsfondens bestyrelse. Jens Maaløe er uddannet Cand.Polyt. fra Danmarks Tekniske Universitet.\n”Jeg er særdeles glad for, at vi har kunnet tiltrække tre meget kompetente profiler til vores bestyrelse, som på hver deres måde kan styrke vores virke som erhvervsdrivende fond og vores strategiske arbejde med filantropi”, siger Poul Due Jensens Fonds bestyrelsesformand Estrid Due Hesselholt.\nKim Nøhr Skibsted, fondsdirektør, +45 3052 5020 | kskibsted@grundfos.com


Mission, vision & værdier - FGU Midt-Vest\nPå FGU Midt-Vest har vi formuleret en mission, vision og værdier, der skal sikre en fælles forståelse af, hvad det er, vi vil opnå, og på hvilket værdigrundlag.\nFGU Midt-Vest kvalificerer elever til fortsat ungdomsuddannelse og/eller job. FGU Midt-Vest støtter eleverne i at mestre eget studieliv og vokse som mennesker.\nPå FGU Midt-Vest har vi vores elever i centrum for alle aktiviteter. Alle elever tilbydes en fleksibel, målrettet uddannelse i trygge omgivelser og med nærværende lærere og vejledere. Alle elever mødes med rummelighed, engagement og faglighed.\nVi arbejder med afsæt i vores værdier rummelighed, engagement og faglighed. I alt hvad vi foretager os, vil vi holde vores strategiske fokus på den gode relation og bæredygtighed.


Praktiske produkter til ethvert catering firma\nTjenerblokke og menuer fra print24, individuelt trykt med til eksempel dit logo er uundværlige på restauranter, bars eller ude-kroer.\nFor at opfylde individuelle behov tilbyder print24 tjenerblokke med enten 25 eller 50 ark i miljøvenlig genbrugspapir eller højkvalitets offset papir.\nI tillæg kan menuer i A4 størrelse blive forsynet med UV lakering og laminering for at opnå bedre visuelt kvalitet og gøre de mere slidstærke.\nDit budskab på bordet\nMed individuelt trykte servietter og dækservietter fra print24 kan du anvende bordet som reklameplads og få dit budskab direkte ud til dine gæster.\nServietterne af 3-lags papir kan blive trykt individuelt på en kvart eller hele format med 4-fargers tryk.\nPrint24’s dækservietter er lavet af miljøvenligt papir. Individuelt trykt, for eksempel med igangværende kampagner, fungerer de meget godt som bærer af budskab til gæsterne samtidig med at de beskytter bordet mod smuds.\nPerfekt til reklame og arrangementer\nBrug print24's individuelt trykte bordskilte som et prominent reklamested på bordet til at reklamere for sæsontilbud eller events. Bordskilte fås i forskellige formater og papirtyper og med forskellige forædlingsvarianter, hvormed de kan holde i længre tid.\nHvis du ønsker at placere gæster ved arrangementer eller informere dem omkring menuet, så er individuelt trykte bordkort fra print24 et godt valg. Leveres i forskellige formater, forskellige papirtyper med talrige forædlingsmuligheder – med print24 får du det bordkort, som passer perfekt til dit behov.


Handelsbetingelser & Privatlivspolitik - Stikdåsen i egetræ\nHandelsbetingelser for Volta CPH IVS\nVolta CPH IVS\nTømrergade 7, 1,1\nVolta CPH IVS modtager online betalinger med Visa/Dankort, Visa, Mastercard.\nVolta CPH IVS benytter en sikker betalingsserver, der krypterer alle oplysninger med SSL protokol hvilket betyder din data er sikker og ikke kan læses af andre udefrakommende.\nLeveringstiden for din ordre er 1-5 hverdage. Volta CPH IVS afsender varer med følgende: GLS – Erhverv, GLS – Privat, GLS – Pakkeshop\nØnske om brug af fortrydelsesret skal gives sendes på mail info@voltacph.com. I meddelelsen skal der gøres tydeligt opmærksom på dit ønske om brugen af fortrydelsesret.\nHvis varen er prøvet udover, hvad der er beskrevet ovenfor, betragtes den som brugt og af forringet værdi. Dette betyder, at du ved fortrydelse af købet får en mindre del eller intet af købsbeløbet retur. Det er op til Volta CPH IVS at vurdere varens stand.\nReklamation vedr. fejl og mangler skal meddeles til Volta CPH IVS i rimelig tid efter varens modtagelse. Her anses max. to måneder som rimelig tid, med mindre andet er aftalt. Vi refunderer rimelige fragtomkostninger.\nVolta CPH IVS dækker ikke returneringsomkostningerne i rimeligt omfang.\nKunde- & Privatlivspolitik (senest opdateret d. 24. Maj 2018)\nFor at du kan indgå aftale med Volta CPH IVS, har vi brug for følgende oplysninger:\nVi foretager registreringen af dine personoplysninger med det formål, at kunne levere varen til dig, og sende statusopdateringer på dit køb via mail og SMS. Oplysningerne deles med Pakkelabels.dk og GLS.\nPersonoplysningerne registreres hos Volta CPH IVS og opbevares i op til fem år, hvorefter oplysningerne slettes.\nDirektøren og de ansatte for Volta CPH IVS har adgang til de oplysninger, der registreres om dig.\nDen dataansvarlige i Volta CPH IVS er: Morten Grønning Nielsen\nSom registreret hos Volta CPH IVS har du altid ret til at gøre indsigelse mod registreringen. Du har også ret til indsigt i, hvilke oplysninger, der er registreret om dig. Disse rettigheder har du efter Persondataloven og henvendelse i forbindelse hermed rettes til info@voltacph.com.\nPå http://www.voltacph.com anvendes cookies med det formål at optimere hjemmesiden og dets funktionalitet, og dermed gøre besøget så nemt som muligt for dig.\nVi bruger en log-statistik på http://www.voltacph.com, hvilket betyder, at et statistik-system opsamler information, som kan give et statistisk billede af, hvor mange besøgende vi har, hvor de kommer fra og hvor på websitet det forlades mv.\nLogstatistikken anvendes kun med det formål, at optimere Volta CPH IVS’s hjemmeside.\nVed klage skal vores email adresse angives: info@voltacph.com samt hjemmesiden du har købt varen på (www.voltacph.com).\n© Volta CPH\nVOLTA CPH - CVR 38820362 - Tømrergade 7, 1,1 - DK-2200 - +45 20733385


Boder · Fantasydage\nEr du kreativ? Kan du et fantastisk håndværk, du gerne vil vise frem? Eller har du et spændende varesortiment at sælge ud af? Så er det din bod, vi gerne vil have med til Fantasydage. Vores ambition er at danne rammen om Danmarks største og bedste Fantasy-marked. Så hvis dine varer eller kreationer er relevante for Fantasy-nørder, er det bare med at få meldt dig til.\nBodholdere til Fantasydage er inddelt er i 3 kategorier:\nUdøver du et relevant håndværk, kan du vise dine metoder og værktøjer frem under markedet, og kan sælge hvad du fremstiller.\nFormidler du viden, historie, passion eller andet spændende. Har du en formidlingsbod, må du gerne gøre reklame for et spil, event, din viden, håndværk eller lidenskab, men du må ikke sælge på markedet.\nSælger du færdiglavede varer: kostumer, latexvåben, rustninger, mjød – alt hvad du kan komme i tanke om, så længe det er i den eventyrlige genre. Salgsboder, der opnår en vis omsætning, betaler tiende til markedet. OBS: Hvis det kommer til, at vi af pladshensyn skal prioritere imellem salgsboder, vil varer som bodholder selv har kreeret eller designet blive prioriteret.\nVil du vide mere om at have en bod på Fantasydage så skriv til ida@fantasydage.dk.\nVil du gerne være en del af vores Artist Alley med andre udstillere? Eller har du et mindre varesortiment? Så er det din mikro-bod vi gerne vil have med til Fantasydage.\nLæs mere om mikroboder og tilmeld dig her


Identitetstyveri eller -misbrug er et stigende problem. Knap 50.000 danskere om året oplever, at deres personlige oplysninger bliver misbrugt til eksempelvis bestilling af varer eller ydelser på kredit eller medicinordinering. Hos Den Sociale Retshjælp oplever vi et stigende antal klienter, der henvender sig, fordi de har en mistanke om, at deres identitet bliver misbrugt, men ikke ved, hvordan de skal forholde sig i den givne situation. Vi ser det derfor som en del af vores opgave, at gøre opmærksom på dette problem.\nDen Sociale Retshjælp deltog den 8 maj 2012 i Folketingets Retsudvalgs høring om identitetstyveri og henvendte os derefter til alle medlemmer af retsudvalget og retsordførere, som deltog i høringen og gav udtryk for de løsninger, vi synes, der skal til for at komme problemet til livs.\nVi mener stadig, det er en problematik, der skal være fokus på, da vi i vores arbejde fortsat støder på disse sager og derfor mener, at det er vigtigt at bidrage til synliggørelsen af denne voksende problematik.\nDen Sociale Retshjælp blev i foråret 2014 kontaktet af The Lithuanian Consumer Institute i forbindelse med opstart af et samarbejde omkring ID-tyveri. Den Sociale Retshjælp ser det som vigtigt, at der bliver sat fokus internationalt på ID-tyveri. Projektet er blevet godkendt i september 2014, og det er derfor i sin spæde start. Planen er, at Den Sociale Retshjælp i foråret 2015 modtager repræsentanter fra Litauen, som forberedelse til en konference i 2015 om forebyggelse af ID-tyveri, og hvilke tiltag, der skal tages.\nI 2015 er projektet blevet tilknyttet tre eksterne studerende fra Teknoantropologi, der udover at varetage vores interesser på området, også udarbejder en kvalitativ undersøgelse vedrørende dets omfang i Danmark. De tre studerende bliver desuden vores repræsentanter til konferencen i Lituaen i april 2015. I den anledning søger vi informanter og frivillige deltagere, der vil svare på en række spørgsmål udarbejdet af vores tre studerende. Du kan læse mere om projektet og deres forespørgsel i menuen til højre.\nHvorfor er ID-tyveri en mærkesag for DSR?\nDet er ikke sikkert, man opdager, at ens sundhedskort eller andre ID-kort er væk, eller at ens personlige oplysninger er tilgængelige på internettet, før skaden er sket, og der for eksempel kommer opkrævninger eller regninger, man ikke kender til. Den Sociale Retshjælp får henvendelse fra flere borgere, der har mistanke om, at deres personlige oplysninger bliver misbrugt, og som ikke ved, hvad de skal gøre eller hvor de kan få hjælp. Ligeledes er der klienter, som oplever, at politiet ikke tager deres mistanke alvorligt, og derfor ikke vil udlevere en kvittering for anmeldelsen. Borgerne er i disse situationer dårligt stillet. Uden kvittering for anmeldelse kan borgeren ikke dokumentere overfor kreditorer, pengeinstitutter og andre involverede at deres oplysninger er blevet misbrugt, og kan derfor ikke frasige sig disse krav eller få noget ud af forsikringen.\nDer er flere ting, man kan gøre for at imødekomme problemet med identitetstyveri:\nGenerelt skal informationsniveauet om identitetstyveri hæves, vigtigst er det dog, at politiet tager mistanke om identitetstyveri alvorligt, og at den borger, der henvender sig, kan få en kvittering på anmeldelsen og stole på at politiet undersøger sagen nærmere.\nEfterspørgsel af informanter til projekt ID-tyveri.\nStuderende på Teknoantropologi efterspørger informanter til et projekt vedr. ID-tyveri.


+45 24 21 97 39\nBestyrelseserfaring Aktivt bestyrelsesmedlem i +10 koncerninterne mellemstore og større virksomheder gennem 10 år, herunder gennem integrationsfase efter opkøb. Stor erfaring i samarbejde med egen bestyrelse og ejere.\nBestyrelsesuddannelse Board Assure / Board Certificate bestyrelsesuddannelse gennemført 2018\nPersonlige egenskaber Troværdig, rolig og velovervejet. Vægt på ordentlighed og høj forretningsetik. Åben og positiv. Struktureret, objektiv, faktabaseret og vedholdende. Forstå før forandring. Samarbejde om værdiskabelse.\nStrategiske Kompetencer Fremadrettet fokus. Profitabilitetsanalyser som grundlag for prioritering. Kobling strategiudvikling / -målsætning med økonomistyring & KPI'er. Kontinuerlige forbedringer. Etablere Ledelsesmodeller.\nFunktionskompetencer 30 års ledererfaring, 20 år på direktionsniveau i brede CFO/VP eller CEO roller. Økonomistyring, bestyrelseskommunikation, M&A, opbygning økonomifunktioner (drift og koncern), ERP systemer m.v.\nBranche erfaring Vinduesbranchen, Køleindustri, Ventilation, IT/Grafisk, Elektronisk styring/overvågning, Procesudstyr til fiskeindustrien, Holding / Koncernledelse.


Titus. Førende udbyder af investering i naturgas- og oliefelter\nHvad vil du gerne finde?\nTitus privatlivspolitik (GDPR)\nTitus sælger tillid\nog naturlige investeringer\nTitus er en af Danmarks førende udbydere af naturlige investeringer i olie og naturgas.\nVi er 100 % ejet af en kreds af danske aktionærer, og er en veldrevet virksomhed, hvor både ledelse og aktionærer har mange års erfaring inden for energisektoren og med strukturering af finansielle produkter.\nTitus blev stiftet i 2011. Vi udbyder investeringer, der er veldokumenterede og baseret på troværdige budgetter, og sammen med vores aktionærer investerer vi selv i de udbudte projekter. Vi arbejder sammen med anerkendte operatører, der ligesom Titus selv investerer i projekterne, og vi accepterer ingen form for lånefinansiering. Dette betyder, at Titus-projekterne er 100 procent finansieret af egenkapital og dermed har en høj grad af soliditet fra begyndelsen. Vores kunder modtager altid et notarpåtegnet ejerskabsbevis på investeringen.\nProjekterne fra Titus er et stabilt supplement til mere konjunkturfølsomme investeringer, og baseret på vores forsigtighedsprincip oplever vi en hastig tilgang af kunder, der ønsker at sprede deres risiko mest muligt.\nTitus har kontorer i Aarhus og i Houston, USA.\nHos Titus er det vores mål at være en succesfuld, seriøs og konkurrencedygtig virksomhed, der samarbejder med godkendte og ansvarsfulde operatører, som sikrer en høj værditilvækst for vores investorer inden for naturlige investeringer i olie og naturgas.\nVi opbygger produktive og sunde relationer til vores samarbejdspartnere og investorer, og gennem en metodisk og struktureret tilgang til markedet, minimerer vi risikoen og sikrer så høje afkast som muligt til vores investorer.\nDe ambitiøse mål stiller krav til både organisationen og samarbejdspartnerne. Derfor satser Titus udelukkende på medarbejdere og samarbejdspartnere med solid viden, uddannelse og dokumenteret projekterfaring inden for olie og naturgas.\nTitus er baseret på fire stærke værdier, der er de daglige pejlemærker i enhver opgave:\nVores mål er at levere kvalitet i alle opgaver, og vi vil være kendt for at yde lidt mere, end vores kunder forventer\nHos Titus er troværdighed altafgørende, og vi har høje etiske og moralske standarder\nVi arbejder innovativt men kritisk med nye produkter og investeringer, og vi lytter til input fra vores kunder for at udvikle både vores virksomhed og vores produkter\nHos Titus er det en passion altid at yde sit bedste – over for kunder, kolleger og virksomhedens målsætning.\nTitus olie & gas A/S Ingerslevs Boulevard 10DK-8000 Aarhus C+45 8733 1170info@titus.dk


Breve - tales.dk\nBøger om Breve\nHer finder du spændende bøger om Breve. Nedenfor er et flot udvalg af over 51 bøger om emnet.\nAlfabetas bibliotek (1)\nEt mindeskrift (1)\nBreve fra... er en samling af personlige breve fra de sidste to århundreder. De er skrevet af forfattere, billedkunstnere og filosoffer såvel som menige soldater, modstandsfolk og flygtninge. De er sendt fra så forskellige steder som New Zealand, Rigshospitalet, Stockholm og Grønland. Det er breve, der for et kort øjeblik ophæver adskillelsen i tid og sted mellem den, der skriver, og den, der læser. Anmeldelser: ♥♥♥♥♥ "En delikat samling breve skrevet af danskere fra hid og did." – Politiken Breve fra... er en formidabel dokumentsamling, der lader os besøge andres inderste i breve, der oftest er skrevet i en af livets undtagelsessituationer, hvor meget, måske alt, står på spil." – Weekendavisen "Breve er liv i ord på godt og ondt, og det liv, der engang strømmede fra det nu uddøende kommunikationsmiddel, afspejles fint i nærværende interessant diffuse og smukt layoutede brevsamling, hvor mange af brevene kan ses i deres oprindelige maskinskrevne form." ★★★★ – Berlingske Bogen indeholder breve fra: Søren Kierkegaard, H.C. Andersen, Herman Bang, Karen Blixen, Asta Nielsen, Gustaf Munch-Petersen, Børge Outze, Tove Ditlevsen, Shadi Angelina Bazeghi, Pia Arke mfl.\nWolfgang Amadeus Mozart var en flittig brevskriver, og heldigvis er mange af hans breve bevaret for eftertiden, så vi på den måde kan få et indblik i hans spændende men alt for korte liv. "Mozarts breve" indeholder et stort udvalg af den berømte komponists breve oversat til dansk. Den verdensberømte komponist Wolfgang Amadeus Mozart blev født i Salzburg i 1756. Han komponerede sine første klaverstykker som bare femårig, og han kom hurtigt til at arbejde og spille for de kongelige familier over hele Europa. På trods af sin store succes dør Mozart som en fattig og fysisk nedbrudt mand i Wien i 1791 – da var han 35 år gammel.\nEn yderst interessant brevudveksling mellem to af dansk litteraturs hovedskikkelser inden for kulturarv; Grundtvig og Ingemann. Et betydningsfuldt stykke litteraturhistorie for eftertiden med blandt andet Grundtvigs læsning af Ingemanns "De sorte riddere". Bogen er skrevet i og med samtidens sprog og retskrivning. Bernhard Severin Ingemann, 1789- 1862, nationaldigter fra den danske guldalder, hvis betydning for danskernes læselyst, nationalitetsfølelse og for litteraturens udbredelse er stort set uovertruffen. Hans store litterære produktion tæller både eventyr, historiske romaner, salmer og sange, og især hans historiske romaner, der ikke altid holdt sig til fakta, fik store dele af den uoplyste, danske befolkning til at læse. Men også salmerne, der var enkle, uhøjtidelige og med smukke natur-, lys- og morgenbilleder, kunne samle danskerne; fulde af varme, tryghed og harmoni gav de danskerne en nationalt forankret og tryg fornemmelse i en i øvrigt usikker tid med politisk ustabilitet, statskonkurs og generel landbrugskrise. Litterært bevæger han sig mellem den poetiske realisme med det trygge, nære hverdagsliv i centrum, og så en mere overnaturlig verden fuld af mørke kræfter. Hos Ingemann bliver det imidlertid aldrig rigtig farligt, idet kampen mellem det gode og onde stort set altid falder ud til det godes side. Dette skyldes hans trang til at afdække det uigennemskuelige og igen bevægelsen hen mod realisme.\naf Carl Behrens & Wulff Joseph Wulff\n"Kim" er en samling breve og dagbogsnotater skrevet af den danske modstandsmand Kim Malthe-Bruun i tiden under besættelsen. Det er en gribende beretning om en ung mand, der led en tragisk skæbne og som endte med at ofre livet i sin kamp for en bedre verden. Kim blev arresteret af Gestapo på Østerbro under en illegal våbentransport i 1944 og blev indsat i Vestre Fængsel. Mens han sad fængslet skrev han breve til sine forældre og sin forlovede, Hanne. Med ordene: "Jeg har vandret ad en vej, som jeg ikke har fortrudt, jeg har aldrig svigtet, hvad der i mit hjerte stod (...) Tiden er kort, jeg kan ikke rigtig forklare det, men mit sind er fuldkommen roligt" tog han afsked med sine elskede. Den 6. april 1945 blev Kim ført tilbage til København, hvor han blev henrettet af nazisterne. Hans jordiske rester blev fundet efter befrielsen, og han blev efterfølgende begravet i Mindelunden i Ryvangen. Kim Malthe-Bruun (1923 - 1945) var en dansk sømand og modstandsmand under anden verdenskrig. Han blev født i Canada af danske forældre og kom til Danmark i 1932. Som 17-årig fik han hyre på et skib der sejlede til Finland under Vinterkrigen og herfra nedfældede han i breve og dagbøger sine oplevelser af en verden i opløsning. I 1944 besluttede han at tage tilbage til Danmark for at deltage aktivt i modstandskampen mod den tyske besættelsesmagt. Samme år blev han arresteret og dømt til døden af Gestapo. Han blev henrettet af nazisterne kort inden befrielsen og ligger i dag begravet i Mindelunden.\n"Kunst holder os levende, tvinger ’hvorfor’erne’ frem, vækker, kræver spørgsmål og svar, standpunkttagen, kritik... vi skal svare vort eget jegs spørgen: Og det kræver tilskuerteknik.""I "Breve til en teatergal professor" følger vi den garvede teaterpersonlighed Konrad Nielsens interessante brevveksling med en ukendt professor, der er uhyrligt optaget af at få opført det teaterstykke, han selv har skrevet, skønt han ingen kendskab har til teaterverdenen. Konrad Nielsen, der selv er noget af en original, udøser sin viden og sine overvejelser om kunstens væsen og betydning for mennesket, om teatrets særlige magi og om det samfund, der efterhånden bugner af folk, der ønsker at gøre karriere som manuskriptforfatter, instruktør eller på selve de skrå brædder.Samuel Besekow (1911-2001) var en dansk skuespiller, teaterinstruktør og forfatter. Han studerede teaterhistorie i München og Berlin og blev senere elev på Det Kongelige Teaters elevskole. Under Anden Verdenskrig måtte han flygte til Sverige, fordi han var af jødisk afstamning, men da han efter krigen vendte tilbage til Danmark, begyndte hans karriere for alvor at tage fart. I løbet af sit liv arbejdede han ved teatre i Danmark, Norge, Sverige og Finland og var endvidere instruktør på film og tv. Sam Besekow skrev mange bøger inden for forskellige genrer og blev belønnet med en lang række prestigiøse priser og legater for sit store bidrag til nordisk kulturliv.\nCharles Darwin er en af verdenshistoriens mest kendte og indflydelsesrige videnskabsmænd. "Liv og breve" er udgivet af hans søn Francis Darwin og gengiver foruden en lang række af den store videnskabsmands breve biografiske tekster om både Charles Darwin selv og hans slægt.I tredje del af "Liv og Breve" får vi blandt andet et indblik i Charles Darwins korrespondance omkring værket "Dyrs og planters afartning" i tiden 1863-1866. Charles Darwin skriver sammen med en række andre af tidens mest indflydelsesrige videnskabsmænd, og brevene tegner et spændende billede af det videnskabelige miljø i den vestlige verden i anden halvdel af 1800-tallet.Charles Darwin (1809-1882) var en engelsk naturforsker og geolog, hvis bog "Arternes oprindelse" fra 1859 er et af de mest indflydelsesrige værker inden for naturvidenskaben. Under sin femårige rejse med forskningsskibet HMS Beagle gjorde Charles Darwin mange forskellige iagttagelser om både plante- og dyrearter samt deres geologiske fordeling. Det var blandt andet disse observationer, der førte til udviklingen af evolutionsteorien om, at alle arter stammede fra en fælles forfader, og at den bedst egnede overlevede. Charles Darwin betragtes endnu den dag i dag som en af historiens største og vigtigste videnskabsfolk.\naf Charlotte Strandgaard & Johanne Kirstine Fall\nStræk din krop mod min er en brevveksling mellem Charlotte Strandgaard og Johanne Kirstine Fall. Brevene er en håndsrækning på tværs af halvtreds år, hvor forfatterne tager udgangspunkt i en fælles interesse for kroppen og deres egne komplicerede forhold til samme, men emnerne vokser sig større og flere. Tro, sygdom, sex, parforhold og fædre tages op til debat.Brevene blotlægger to forskellige generationer, erfaringsgrundlag og temperamenter, men forfatterne knytter netop gennem disse hudløst ærlige breve bånd og kommer hinanden i møde på trods af alt det, der adskiller dem.\nCharles Darwin er en af verdenshistoriens mest kendte og indflydelsesrige videnskabsmænd. "Liv og breve" er udgivet af hans søn Francis Darwin og gengiver foruden en lang række af den store videnskabsmands breve biografiske tekster om både Charles Darwin selv og hans slægt.I første del af "Liv og breve" tegnes der et billede af Charles Darwins stamtræ. Særlig vægt lægges der på hans bedstefar Erasmus Darwin, der ligesom sit barnebarn spillede en enorm rolle inden for naturvidenskaben.Charles Darwin (1809-1882) var en engelsk naturforsker og geolog, hvis bog "Arternes oprindelse" fra 1859 er et af de mest indflydelsesrige værker inden for naturvidenskaben. Under sin femårige rejse med forskningsskibet HMS Beagle gjorde Charles Darwin mange forskellige iagttagelser om både plante- og dyrearter samt deres geologiske fordeling. Det var blandt andet disse observationer, der førte til udviklingen af evolutionsteorien om, at alle arter stammede fra en fælles forfader, og at den bedst egnede overlevede. Charles Darwin betragtes endnu den dag i dag som en af historiens største og vigtigste videnskabsfolk.\nCharles Darwin er en af verdenshistoriens mest kendte og indflydelsesrige videnskabsmænd. "Liv og breve" er udgivet af hans søn Francis Darwin og gengiver foruden en lang række af den store videnskabsmands breve biografiske tekster om både Charles Darwin selv og hans slægt.I anden del af "Liv og breve" fokuseres der blandt andet på tilblivelsen af Charles Darwins hovedværk "Arternes oprindelse", som gjorde forfatteren berømt verden over, og som vendte op og ned på den gængse opfattelse af biologien og menneskehedens oprindelse.Charles Darwin (1809-1882) var en engelsk naturforsker og geolog, hvis bog "Arternes oprindelse" fra 1859 er et af de mest indflydelsesrige værker inden for naturvidenskaben. Under sin femårige rejse med forskningsskibet HMS Beagle gjorde Charles Darwin mange forskellige iagttagelser om både plante- og dyrearter samt deres geologiske fordeling. Det var blandt andet disse observationer, der førte til udviklingen af evolutionsteorien om, at alle arter stammede fra en fælles forfader, og at den bedst egnede overlevede. Charles Darwin betragtes endnu den dag i dag som en af historiens største og vigtigste videnskabsfolk.\nFrederik V. Hegel var en af de største og mest indflydelsesrige danske forlæggere. Hans korrespondance med sin tids store litterære og kulturelle navne siger meget om hans professionelle virke og hans særegne personlighed. Samtidig fortæller de meget om hans tid og den rivende udvikling, den danske forlagsbranche såvel som litteraturen gennemgik i det nittende århundrede.Laurits Christian Nielsen (1871-1930) var en dansk forfatter, digter og redaktør. Han debuterede som forfatter i 1897 med digtsamlingen "Tre Mænd (Judas, Kain, Spartacus)" og udgav en lang række digtsamlinger og fortællinger i løbet af sit liv. L.C. Nielsen arbejdede på flere forskellige dagblade, men havde svært ved at holde ansættelse længere tid ad gangen. Hans liv var præget af uro, omskiftelige omstændigheder og dårligt helbred. Han døde i 1930 af en hjerneblødning under et rekonvalescensophold i Rom.\n- Mine breve til maleren van Gogh\nBogen er bygget på et aktuelt materiale. Forfatteren har valgt at placere sig selv som betragter og kommentator. Med stor fantasi og realitet bringer han sig selv og læserne 100 år tilbage med en start i året 1886. Han bearbejder denne kunstners sidste leveår, primært de skæbnesvangre i Arles i Provence. Forfatterens egne besiddelser i Sydfrankrig er ægte nok. Han nåede selv at bo dernede i 10 år, men havde inden da besøgt stedet flere gange. Han har som illustrator været med i bøger om Provence og Nice. Han benytter broderen Theo som sin indgangsvinkel og kontaktperson, som baggrund for sine breve til Vincent van Gogh. De er baseret på fri fantasi og tilgængelige oplysninger fra net og bøger. Forfatterens konklusion over kunstnerens liv og enorme produktion de sidste to år står helt for hans egen regning. Men den burde måske sætte nogle tanker i gang? Uddrag af bogen Du var bange for, at Paul Gauguin ville rejse hjem. Forlade dig til ensomheden igen. Du blev usikker. Du kendte pludselig ikke dig selv mere. Du glemte at tænke normalt. Du reagerede kun. Det førte til episoden. Du havde nu mistet dig selv. Nu reagerede du bare. Du ville naturligvis ikke såre nogen. Paul var jo din ven. Du svingede med barberkniven, som du gjorde med arme og ben. Det hele rystede sikkert på dig. Du var blevet narret. Det var ikke Paul, der gik foran dig, det var ensomheden. I havde måske også fået lidt at drikke denne aften. Du var måske i en form for rus. Det er ikke nogen undskyldning, men en mulighed. Om forfatteren Jørgen Løvgret er selv maler. Uddannet i København. Rejst over hele verden i forbindelse med sit job. Malet og vist sine billeder over hele verden. Skrevet flere bøger om sine rejser. Fulgte i van Goghs fodspor og forblev i Provence i 10 år. Bor nu i Danmark.\n- Skæve fortællinger fra et liv i Afrika\nEn forhåbentlig nogenlunde sammenhængende beretning om nogle af de skæve, sjove, spændende og til tider sørgelige oplevelser jeg har haft igennem mange år i Afrika. Begyndende med en dejlig barndom og ungdom i Tanzania, rundt i flere lande i Afrika og frem til idag, hvor jeg stadig er så heldig at bo, arbejde og færdes i Afrika.Jeg har forsøgt at gøre de menneskeskæbner, jeg har mødt på min vej til den røde tråd igennem beretningerne, men også at bibringe læseren en fornemmelse af den farverigdom, musik, dynamik, ukuelighed og livsvilje, der dagligt slår en i ansigtet i Afrika. Som kontrast til tilværelsen i denne verdensdel, har jeg inkluderet nogle afsnit fra de perioder i mit liv, hvor jeg har gjort mit allerbedste for at falde til i det andre kalder derhjemme i norden, sjældent med held og altid med personlige omkostninger, når det ikke ville lykkes.Rastløshed, rodløshed, kærlighed, forelskelse men også afsavn og brudte håb kendetegner mit forhold til Afrika. Et Afrika der aldrig slipper sit tag\nDigtere i forhør\n"Mener De, at det anarki, som for tiden hersker i vor litteratur, er til dens gavn, eller tror De, at sådanne sammenslutninger til skoler eller grupper, som man tidligere har set både herhjemme og i udlandet, af skribenter, der har lignende menneskelige grundsyn, formål og kunstneriske evner, også nu ville styrke de isolerede personer og skaffe dem mere gehør?"Sådan lyder et af de spørgsmål, Christian Rimestad i 1906 stillede nogle af sin samtids største litterære profiler. Han har blandt andet interviewet Edvard Brandes, Herman Bang, Gustav Wied, Johannes V. Jensen, Helge Rode og Sophus Claussen om deres syn på den danske litteratur i det tyvende århundredes spæde begyndelse.Christian Rimestad (1878-1943) var en dansk forfatter, digter, oversætter og litteraturkritikker. Han debuterede som digter i 1905 med digtsamlingen "Aftnerne" og skrev foruden flere digtsamlinger en lang række bøger om litteraturhistorie. Christian Rimestad modtog både Otto Benzons Forfatterlegat og Drachmannlegatet.\n- Kredsen om den unge Knud Rasmussen\naf Ellen Forchhammer\nBreve og erindringer udvalgt af Bergit Forchhammer\naf Georg Brandes & Edvard Brandes\nBrandes-arkivet på Det kongelige bibliotek blev grundlagt på Georg Brandes’ 70 årsdag i 1912, da Brandes afleverede de første pakker med breve. Sidenhen forøgede både han og hans bror Edvard Brandes arkivet betydeligt med manuskripter og brevvekslinger med de vigtigste personligheder på deres tid. Brevene giver et enestående indblik i de kulturelle og intellektuelle strømninger i Europa i slutningen af 1800-tallet og starten af 1900-tallet. I otte bind skildres korrespondancer mellem Georg Brandes og store nordiske videnskabsmænd og forfattere som Hans Brøchner, Oskar Siesbye, Gabriel Sibbern og Carl Julius Salomonsen. Bogen er skrevet i og med samtidens sprog og retskrivning. Edvard Brandes (1847-1931) var en dansk politiker, kritiker, forfatter og kulturpersonlighed. Han var medstifter af Det radikale venstre og dr. phil. i østerlandsk filologi. Edvard Brandes skrev en lang række skuespil og var i 1872 med til at stifte Litteraturselskabet sammen med blandt andre sin bror Georg Brandes.\nBrandes-arkivet på Det kongelige bibliotek blev grundlagt på Georg Brandes’ 70 årsdag i 1912, da Brandes afleverede de første pakker med breve. Sidenhen forøgede både han og hans bror Edvard Brandes arkivet betydeligt med manuskripter og brevvekslinger med de vigtigste personligheder på deres tid. Brevene giver et enestående indblik i de kulturelle og intellektuelle strømninger i Europa i slutningen af 1800-tallet og starten af 1900-tallet. I otte bind skildres korrespondancer mellem Georg Brandes og store nordiske videnskabsmænd og forfattere som Hans Brøchner, Oskar Siesbye, Gabriel Sibbern og Carl Julius Salomonsen. Edvard Brandes (1847-1931) var en dansk politiker, kritiker, forfatter og kulturpersonlighed. Han var medstifter af Det radikale venstre og dr. phil. i østerlandsk filologi. Edvard Brandes skrev en lang række skuespil og var i 1872 med til at stifte Litteraturselskabet sammen med blandt andre sin bror Georg Brandes.


NCC køber den første BOMAG BM 500/15 | Løwener\nIngen skam at være den første\nFræserfører Allan Jensen, NCC Roads A/S, har fået leveret den første BOMAG BM 500/15 asfaltfræser i Danmark, her på arbejde i Hobro.\nAllan havde selvfølgelig sine betænkeligheder ved at skulle være den første i Danmark, som fik en BOMAG asfaltfræser, men Allan er ikke så bange for at prøve noget nyt, så han gik ind til det med åbent sind.\nDet første Allan bemærkede var, at støjniveauet er ekstremt lavt, så lavt at alle omkring ham ikke troede, han lavede noget. Jeg bliver ikke nær så træt af at arbejde med BOMAG asfaltfræseren, som jeg gjorde med min gamle asfaltfræser, udtaler Allan. BOMAG BM 500/15 har, som den eneste på markedet, et støjniveau, der er så lavt, at høreværn ikke er påbudt. Eneste minus ved det er, at nu har jeg ikke længere en undskyldning for at høre telefonen, når chefen ringer, siger Allan med et smil.\nEfter at have arbejdet med BOMAG asfaltfræseren en tid har Allan bemærket andre gode ting ved den, bl.a. at den er meget rolig og stabil. Dette skyldes, at fræservalsen har 8 ekstra tænder, 4 på hver valsekant og det bevirker, at den skærer bedre fri. Dermed mindre vibrationer og samtidig beskytter det valsen mod slid. Allan har også fortalt mig, at valsen er nem at af- og påmontere, fordi både valsen og lågen bliver styret på plads ved hjælp af en centreringstap.\nVed brug af læssebåndet opdagede Allan hurtigt, at han nu kan fylde en 4-akslet lastbil helt op.\nVed mit besøg (Henning Stampe, V. Løwener A/S) på Hobro Havn, fandt jeg hurtigt ud af, at Allan er god til at sætte sig ind i ny teknik. BOMAG asfaltfræseren har som standard 3 hastigheder på valsen, og dem brugte han fuldstændig rigtigt ifølge BOMAG’s anbefalinger.\nI dag har Allan absolut ikke fortrudt, at han fik en BOMAG asfaltfræser.\nFra Løwener – Henning Stampe på mobil nr. 40 643 010 eller [email protected]\nFra NCC – Fræserfører Allan Jensen på mobil nr. 41 704 572\nFra NCC – Afdelingschef Michael Pedersen mobil nr. 40 645 166\nFra venstre fræserfører Allan Jensen, salgs- og entrepriseleder Brian Nielsen, Afdelingschef Michael Pedersen\nLidt teknisk data:\nBOMAG BM 500/15 Asfaltfræser\nFræsebredde 500 mm\nFræsedybde 210 mm\nMotor: Deutz, 125 hk


Klar tale | Information\nRune Vitus Harritshøj Porto Alegre\nI stedet for at fortælle hvordan verden kan stoppe et USA med storhedsvanvid, konstaterede den intellektuelle enfant terrible Noam Chomsky, at Bush-regeringen i ord og handling er rendyrkede imperialister uden\nøje for demokratiske spilleregler eller opinion\nDen baskiske ordstyrer præsenterer ham som opildneren til klassekamp de sidste tre årtier. Manden, der med krystalklar tale har sat diverse statsledere og multinationale kooperationer til vægs. Til det er at tilføje, at han aldrig er veget tilbage for at kritisere aspekter og bevægelser i det antiglobale miljø, som det sociale verdensforum i år er blevet den ubestridt største vært for. Og tro mod sin stil indleder den amerikanske MIT-professor Noam Chomsky med en stikpille til sin indiske panelkollega forfatteren Arundathi Roy for hendes nylige artikel The loneliness of Noam Chomsky.\n»Den titel må du hellere ændre,« siger Noam Chomsky med sin hæse men lyse Bob Dylan-stemme og nikker ud med den propfyldte sportshal.\nChomskys foregiver ikke at besvare debattens spørgsmål om måder at bekæmpe imperiet, underforstået USA, fordi »I kender svarene så godt som eller bedre end mig fra jeres eget liv og arbejde,« som han siger. Men han slår fast, at rammen for hans tale, der kommer til at strække sig over de næste fem kvarter, er et forsøg på råt for usødet at kalde årsagen til verdens skævhed ved dens rigtige navn. Og for Chomsky er det hans fædreland, USA, der i flere årtier med militær, politisk og økonomisk magt har presset verden ud, hvor den er i dag på randen af en Irak-krig til milliarder af dollar, mens Den Tredje Verdens børn lider under kapitalismen, der for Chomsky er imperiets ikkemilitære våben.\n»Og derfor er vi samlet i Porto Alegre  for at skabe en anden verden. Vi mødes på et unikt historisk tidspunkt blandet af frygt og håb. Verdens supermagt har erklæret, at den vil regere universet med magt, hvorfor en Irak-krig skal afskrække lignende stater for modstand og vise, hvad der sker, når imperiet angriber. Imperiet har endvidere vist med Bushs præventive forsvarsdoktrin, at det ikke tolererer konkurrenter hverken i dag eller i fremtiden. Indstillingen er ikke ny, men aldrig før sagt med så stærk en arrogance.«\nNoam Chomsky fortsætter i sin monotone, men utvetydige fortolkning af Irak-krigens betydning.\n»Hvordan vil verden blive, hvis imperialistisk vold som Irak-krigen ikke stoppes,« spørger han og bruger Tyrkiet og Colombia som eksempler på stater, hvor USA med lige dele politisk pres og økonomisk gulerod har beriget sin våbenindustri. I Tyrkiet ved at finansiere statsterroren mod kurderne. I Colombia bekæmper USA med den såkaldte Plan Colombia narkoproblemet via kemisk krigførelse med sprøjtefly, der udrydder kokamarkerne en masse.\n»Det driver de lokale fra deres jord, hvorefter mulitnationale kommer ind og uddriver kul og naturressourcer. I bund og grund handler Irak-krigen om at sikre adgangen til kapitalismens vigtigste ressource, olie. Alle disse konflikter er aspekter af imperiets stædige kamp for at sikre verdens nuværende kurs med én supermagt,« siger Chomsky.\n»Porto Alegre handler grundlæggende om global retfærdighed og livet efter kapitalismen  eller ganske enkelt liv. For det er ikke sikkert, om arterne og racerne kan overleve under den nuværende kapitalistiske frihandel. I Davos er stemningen lige så pessimistisk, som den er optimistisk her i Porto Alegre,« siger han og kommer med eftermiddagens ubetingede ørehænger:\n»It is not global party-time anymore (den globale festtid er ovre, red.). Grundlæggeren af World Economic Forum har netop erkendt, at de multinationales magt er fuldstændig forsvundet. Så vi har vundet og kan samle resterne op og skabe verden med et liv efter kapitalismen,« siger Chomsky og henviser til den amerikanske forsvarsminister, Donald Rumsfelds spinat-udtalelse om, at den tyske og franske regerings modstand mod en invasion af Irak er en del af det gamle Europa, mens Italiens Silvio Berlusconi er en del af det nye Europa får følgende kommentar:\n»Italiens Silvio Berlusconi vil så frygtelig gerne med i klubben med USA og Storbritannien, så han kan fuldende B-trioen Bush, Blair og Berlusconi. Men 80 procent af italienerne er imod krigen, hvorfor de også tilhører det gamle Europa og dermed kan blive sendt til historiens skraldespand sammen med resten af det gamle Europa og andre, der ikke kender deres besøgelsestid,« sagde Chomsky og sluttede med en advarsel om, at imperiets ikke-militære pression er allestedsnærværende selv i Brasilien, hvor arbejderpræsident Luiz Inácio Lula da Silva ønsker at finde alternativer til den nyliberale kurs for at udjævne landets enorme fattigdom.\n»Brasilien oplever en for Latinamerika velkendt demokratisk øvelse. Et flertal af befolkningen har for nylig stemt for en model, der bryder med de eksisterende nyliberale modeller. For 20 år siden ville det føre til et USA-støttet militærkup. Det kan USA bare ikke tillade sig mere, hvorfor presset sker som øget økonomisk kontrol, valutaangreb og privatisering  blandt andre  der er designet til at reducere indflydelsen fra folkets vilje.\nUSA, dets europæiske satelitter, de internationale kredit- og handelsinstitutioner samt de multinationale er de riges konspiration mod Den Tredje Verden og dens naturressourcer, sagde den indiske aktivist og forfatter Arundhati Roy, men vi er de mange, og de er de få, fastholdt hun\nBlid og alfeagtig rykkede Arundathi Roy tættere på mikrofonen. Forkæmper for social retfærdighed og forfatter til flere romaner havde ordstyreren netop sagt. Fra Indien tilføjede han hurtigt. Debattøren indledte med at sige, at hun aldrig havde set en smukkere folkemængde i sit liv. Og så gik hun direkte over til debattens emne om, hvordan vi bekæmper imperiet.\n»Men hvad er imperiet. Er det USAs regering og dets europæiske satelitter, Verdensbanken, IMF, WTO og de multinationale kooperationer. Eller er det mere end det?«\nArundathi Roys hjemland, Indien, er verdens største demokrati, hvis milliardmarked de sidste par år har været det globale projekts største eksperiment. Roy kritiserer den indiske magtelite for bevidst at lade WTO og mulitnationale koncerner smadre markedet med privatiseringer. Magteliten er, siger Roy, alle medlemmer af det ekstreme hinduparti RSS og i globaliseringens navn i fuld gang med at afmontere demokratiet via privatiseringer og arbejdsreformer.«\n»Privatiseringerne af naturressourcer, infrastruktur og telekommunikation jager tusindvis af arbejdere væk fra landbrugsjord og deres hjem i forstæderne. Hvis den indiske premierminister var Saddan Hussein, så ville disse problemer være på CNN,« siger Roy.\n»Men Indiens marked er vigtigere end dets befolkning og beviset på, at globaliseringen underminerer demokratiet. Når kampen for vores naturressourcer, vand, mad, luft og drømme skærpes i privatiseringens hellige navn, opstår korrupte og loyale regeringer i Den Tredje Verden, der fremtvinger de upopulære reformer, som gøder jorden for de multinationale. Det er med et andet ord imperialisme. Imens forstærker det rige nord sine grænser og militærlagre, for når alt kommer til alt skal de jo sikre sig, at det kun er penge, ting og service, der bliver globaliseret. Og ikke respekt for menneskerettigheder, frie folkebevægelser, internationale traktater for racediskrimination eller CO2-udledning. Alt dette er imperiet,« siger en tydeligt bevæget Roy til stående applaus fra de 15.000 tilskuere.\n»Denne uskønne magtkoncentration og kløften mellem beslutningstagerne og dem, der lider under dem, er imperiets form for globalisering. Vores mål for en anden verden er at lukke den kløft. Hvor var kooperationer som Enron sidste år, og hvor er de i dag. Og hvem var præsident sidste år i Brasilien, og hvem er det i dag,« spørger Roy, hvorefter en hel hal før hun har afsluttet sætningen, istemmer »Olé, olé, olé, ola  Lula, Lula«.\n»Den gode nyhed er, at vi allerede har forstyrret og forvirret imperiet. Hvis vi ser det som imperiets tvekamp mod os, ser vi måske ud til at tabe. Det står over for os i sin brutale nøgenhed og er for grimt for sit eget spejlbillede og for grimt til at kunne overbevise sin egen befolkning. Men det varer ikke længe, før den amerikanske befolkning også er imod. Der er ingen tvivl om, at irakerne er bedre stillet uden Saddam, men så er hele verden bedre stillet uden en vis hr. Bush,« siger Roy og beder det sociale verdensforum være et testamente, der udstiller USA og dets allierede for at være de vandforgiftere, babymordere, langdistancebombere, som de er,« som hun siger.\n»Vi kan genopfinde civil modstand på en million nye måder og blive,« som hun siger, »kollektiv pain in the arse«.\n»I Latinamerika har I haft utallige oprør over privatiseringer. I har Hugo Chávez i Venezuela og et Argentina, der rejser sig af asken fra IMFs ild.«\nRoy holder en pause og kigger ud på forsamlingen. Chomsky rømmer sig og nikker anerkendende, mens Roy med et stort smil erklærer, at hun er ved enden af sin tale.\n»Hvorfor er vi samlet her? Fordi USAs krig mod terror og Irak er en stor løgn, hvor vi ved, at når krydermissilerne drøner over himlen, har de habitklædte herrer travlt med at underskrive kontrakter og udplyndre vores naturressourcer. We be many, they be few. De har mere brug for os end vi for dem. En anden verden er ikke kun mulig. Den er på vej, og på en stille dag, hvis I lytter længe nok, kan I høre den ånde.«\nmad og drikkemenneskerettighedermilitærmilitærkupnaturressourcerracediskriminationRSSklimaterrorismeprivatisering og udliciteringCO2-udledningvåbenpolitikfattigdomvoldfrihandelglobaliseringinfrastrukturIrak-krigenklassekampkurderne\nDonald RumsfeldHugo ChavezJohn LennonNoam Chomsky


100.000 på gaden i Portugal: Stop spareplan - Avisen.dk\nPortugiserne er rasende over, at de fremover skal betale mere til social sikring, mens arbejdsgiverne slipper.\n16. september 2012 02:30\nFlere end 100.000 portugisere viste lørdag deres vrede over regeringens nye spareplan, der skal sætte ind mod landets dårlige økonomi og høje arbejdsløshed.\nMens omkring 50.000 demonstrerede i landets hovedstad, Lissabon, gik andre tusinder på gaden i landets andenstørste by, Porto, og omkring 30 andre byer i det økonomisk trængte land, lyder det fra arrangørerne.\nMed bannere som "stop social terrorisme" og "snart vil staten stjæle fra de døde" gik demonstranterne i kødet på de spareplaner, som landets centrumhøjreregering fremlagde i sidste uge.\n- Denne regering vil slå Portugal ihjel, og hvis vi ikke gør noget, bliver det kun værre, siger Ivan Rodriguez, en af de mange demonstranter.\n- Jeg kæmper for at bevare mit job og andres job, tilføjer han.\nI hovedstaden kom demonstranter i karambolage med politiet foran parlamentet, men ingen kom til skade.\nDemonstranterne ytrede også ønske om, at lade "trojkaen gå til djævlen" med henvisning til landets internationale kreditorer: EU, den internationale valutafond, IMF, og Den Europæiske Centralbank.\nDe internationale institutioner holder øje med Portugal, fordi landet skal gennemføre nedskæringer og reformer til gengæld for den redningspakke på 78 milliarder euro - over 580 milliarder kroner - som landet modtog i 2011.\nNedskæringerne har dog betydet en tilbagegang for økonomien på 1,2 procent i andet kvartal, og det forventes ikke at blive bedre resten af året.\nSom svar har premierminister Pedro Passos Coelho annonceret, at både offentligt- og privat ansatte skal betale mere til social sikring. Samtidig skal arbejdsgiverne bidrage mindre i et forsøg på at få skabt flere job.\nPortugal har en arbejdsløshed på mere end 15 procent.\nPassos Coelho har mødt bred kritik fra både oppositionen og fra flere af sine egne støtter for spareplanen.


af Ulla Weishaupt d. 25. oktober 2013\nFørstehåndsindtrykket er en lækker lille digtsamling, trykt i en god papirkvalitet der giver digtenes illustrationer i form af foto, malerier og papirklip en fin glans og dybde. En bog, der allerede inden jeg begynder læsningen, taler til mig og indbyder til at lukke mig ind i digtenes univers.\nDigtene er meget personlige og åbne om de følelser der rører sig helt inde hjertet på Lene Charlotte Nielsen. Jeg får en følelse af at være en lille flue – ikke på vægen, men i hjertekulen – der ser fragmenter af Lenes liv passere forbi mit indre blik. I få ord dog så intense i deres udtryk, så medrivende at jeg får en følelse af personligt at kende Lene og hendes smed.\nIsær digtet “at have et valg” taler stærkt til mig nok fordi det dels beskriver Lenes situation, men det beskriver også alle andre menneskers situation. Alle træffer vi valg i vore liv og alle må vi leve med konsekvensen af de valg vi har truffet.\nLene Charlotte Nielsen skriver selv om sin bog at det er digte skrevet om livet fra 1973 til nu. Hun er ikke kun “Smedekone” men også mor til tre, pædagog og kunstner. Lene Charlotte Nielsen skriver ikke bare digte men bruger også sin kreativitet til at male og tegne mv. – eksempler på den kunst er brugt som illustration i denne bog\nJeg vil slutte af med et digt fra bogen\nMåske er der noget for mine øjne\nmørket sænker sig lydløst\njeg hører kun den verden udenfor\nsom små bitte afbrudte lyde\nMåske sker der noget med mig\nsom jeg ikke kan styre\nforventningens puls banker på\njeg kan mærke jeg lever og er\nMåske leger katten med musen\nog hvem er så katten nu?\nhuden brænder og længes\nåndedrættet blandes i en rus\nMåske er der slet ingenting nu\nmen spillet er sat i gang\nen akt, et stykke af os\nder danser i tankernes pagt


Handelsbetingelser – Powerwash\nHandelsbetingelser hos PowerWash\nCVR nr.: 3170 6483\nHos PowerWash tager vi forbehold for eventuelle fejl i vores angivne priser. Endvidere forbeholder vi os ret til at ændre i priserne uden forudgående samtykke. Der tages forbehold for udsolgte varer.\nPowerWash modtager betaling med VISA-Dankort, VISA, VISA Electron, Mastercard, PayPal, MobilePay, Bankoverførsel. Betalingen vil først blive trukket på din konto, når varen afsendes. Alle beløb er i DKK. Danske kroner og incl. moms. Der tages forbehold for prisfejl og udsolgte/udgåede varer.\nPowerWash tilstræber at afsende ordre indgået inden kl. 17 samme dag, ordre herefter sendes næstfølgende hverdag.\nDer gives 2 års reklamationsret i henhold til købeloven. Vores reklamationsret gælder for fejl i materiale og/eller fabrikation. Du kan få varen repareret, ombyttet, pengene retur eller afslag i prisen, afhængig af den konkrete situation. Reklamationen gælder ikke fejl eller skader begået ved forkert håndtering af produktet/ydelsen. Du skal reklamere i “rimelig tid” efter du har opdaget manglen/fejlen. PowerWash vil dække returneringsomkostninger i et rimeligt omfang.\nFortrydelse skal anmeldes til os senest 14 efter købet og fra fortrydelsen skal I senest 14 dage efter returnere forsendelsen. Meddelelsen skal gives pr. mail på info@powerwash.dk. I meddelelsen skal du gøre tydeligt opmærksom på, at du ønsker at benytte din fortrydelsesret. Ønsker du at sende varen retur til os, skal du udfylde den vedlagte Returseddel og sende varen til:\nAngiver du en klage her, skal du oplyse vores E-mail adresse: info@powerwash.dk


Beyoncé lancerer eksklusivt Coachella-merch – kun tilgængeligt i en måned / Nyhed\nBeyoncé på Coachella. (Foto: Kevin Winter/Getty Images)\nBeyoncé har netop været på scenen for anden gang med sin allerede legendariske Coachella-optræden, men heldigvis kan magien forlænges lidt endnu, hvis man ikke kan få nok af Beyoncés college-inspirerede tema.\nI anledningen af Coachella-triumfen har Beyoncé netop lanceret en pop-up-shop, som kun er åben online i en måned – du skal altså skynde dig, hvis du vil have fingrene i det eksklusive gear, der er inspireret af Beys speciallavede Balmain-kostumer fra koncerten.\nPå pop-up-shoppen finder man blandt hoodies, sweatshirts og windbreakers med ‘BK’-logoet i rød, pink, gul og beige, ligesom Beyoncés egyptiske gudinde-look, som hun åbnede koncerten med, er blevet foreviget på en t-shirt.\nBeychella-merchandiset kan shoppes her den næste måneds tid.\nLæs også: Gå sommeren i møde som Beyoncés egyptiske dansere


Broad Street Market (Harrisburg, PA) - anmeldelser\nBroad Street Market anmeldelser, Harrisburg\nAlle restauranter i Harrisburg Restauranter i nærheden af Broad Street Market\nAlle aktiviteter i Harrisburg Aktiviteter i nærheden af Broad Street Market\nSøg USA›Pennsylvania (PA)›Harrisburg›Forslag til aktiviteter i Harrisburg›Broad Street Market\nNr. 14 af 53 aktiviteter i Harrisburg Loppe- og gademarkeder, Shopping Skriv en anmeldelse\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Få rutevejledning Adresse: Third and Verbeke Street, Harrisburg, PA Website Forbedr denne registrering\nTak for din vurdering. Anmeldt 25 marts 2017 chazcav, Harrisburg PA\nSe alle Shopping i Harrisburg\n59 anmeldelser fra TripAdvisors fællesskab Hvilke hoteller i Harrisburg er der tilbud på?\nRyd alle Begynd din anmeldelse af Broad Street Market Klik her for at vurdere\nOpdaterer listen... Rejsende, der kiggede på Broad Street Market, kiggede også på\nHarrisburg, PA Alle aktiviteter i Harrisburg (70)\nHar du været i Broad Street Market? Fortæl om dine oplevelser! Skriv en anmeldelse\nHer er de spørgsmål, som tidligere besøgende har stillet, med svar fra repræsentanter fra Broad Street Market og andre besøgende\n1 spørgsmål Stil et spørgsmål Har du nogen spørgsmål? Få svar fra ansatte på Broad Street Market og tidligere besøgende.\nRetningslinjer for indlæg Få meddelelser om nye svar på dine spørgsmål. Spørg Ofte stillede spørgsmål: Skal jeg købe billet til mit spædban? Hvordan kommer jeg dertil med offentlige transportmidler? Er der en restaurant eller café på stedet? I nærheden af Broad Street Market Bedst bedømte seværdigheder i nærheden 682 anmeldelser Pennsylvania State Capitol\n228 anmeldelser City Island\n85 anmeldelser Jackson House


Konsulenten har været på markbesøg 90 gange: Det hjælper at få andre øjne på | LandbrugsAvisen\nI 18 år har driftsleder Jørgen Elgaard, Hesselagergaard Gods, haft en konsulent med i marken omkring fem gange årligt. Besøgene giver ham en rettesnor for, hvordan han skal gribe markdriften an i den kommende tid såvel som året efter. ”Det giver os en brugbar og aktuel rådgivning, der er meget værdifuld”, lyder det.\n15. jun 15:16 Skrevet af Landbrugsavisen.dk\nKonsulent Mia Worsøe på markbesigtigelse med driftsleder Jørgen Ellegaard.\n”Vinterhveden her er meget beskidt, og der er områder med megen havrerødsot. For at undgå det igen, bør I så senere, så risikoen for luseangreb er mindre, og så kan I måske nå at lave et falsk såbed.\nI bør også overveje at radrense, og gøre det positionsbestemt i sædskiftet - det vil bringe udbytterne op i en helt anden liga og yde en bedre ukrudtskontrol".\nBesøget er det fjerde markbesøg i år på godset, der dyrker alt fra vinter- og vårhvede til engsvingel og hamp, fortæller Velas i en pressemeddelelse.\nFem besøg om året\nHer er det en fast tradition for driftslederen, at hele markplanen bliver endevendt og diskuteret flere gange i løbet af året, og at markerne bliver tilset af en konsulent.\n”I 18 år har jeg haft en konsulent med ude på markbesøg, typisk fem gange om året. På besøgene bliver jeg opmærksom på de områder, hvor vi har gjort det rigtigt, og også på de områder, hvor vi skal gøre noget anderledes. Vi får input til, hvad vi skal gøre lige nu og her såvel som til næste år.\nKonsulenten har en anden viden end den, jeg har, og hun ser også mange flere steder, end jeg selv gør i løbet af en sæson. Det giver os en brugbar og aktuel rådgivning, der er meget værdifuld”, siger Jørgen Elgaard og fortæller, at konsulentens rådgivning giver en rettesnor for, hvad der skal ske på bedriften:\nDe fem besøg hos Hesselagergaard Gods fordeles typisk ud, så der er tre om foråret og to i løbet af efteråret.\nLangt størstedelen af tiden bliver brugt i marken, men der kan også gennemgås strategi på kontoret.\nPå det første besøg i marts gennemgås vintersæden, og der kigges på om frøgræsset og rapsen er god nok i forhold til overvintring og udviklingsstadiet, ligesom der kigges på gylletildeling og tales om vårsæd. Der kan man tage tidlige beslutninger om, hvorvidt der skal sås om.\nDerudover bliver der gjort status på såbeddene samt lagt strategi for den kommende såning. Det er på dette møde, at sårækkefølgen diskuteres med udgangspunkt i jordens aktuelle tilstand samt markplanen.\n”I bund og grund hjælper jeg dem med at tage de rigtige beslutninger på de rigtige tidspunkter. Og det gør man bedst, når man fysisk går rundt i marken og ser på vækststadierne, mærker jorden og taler med de folk, der passer marken dagligt.\nOg der er ingen tvivl om, at den relativt beskedne udgift til konsulenten tjener sig ind mange gange i løbet af et år”, siger hun.\nGennem årene har flere og flere landmænd ifølge Mia Worsøe gjort det til en tradition at have mindst et besøg i marken om året.\nMen hendes opfordring er, at flere landmænd husker at få deres konsulent med ud i marken nogle gange om året. Det gør sig gældende for alle planteavlere, uanset om de er konventionelle eller økologer.\n”I min optik bør alle planteavlere have mindst tre besøg i marken om året – to om foråret og et om efteråret. Der er desværre bare ikke så mange, der gør det. Og det er ærgerligt, for landmændene kunne få rigtig meget ud af at få os ud rettidigt.\nIsær i økologien, hvor man ikke uden videre kan redde noget, men man kan nå at tage bedre beslutninger, hvis vi er der tidligere. Det kan spare landmanden for mange ærgrelser og mange penge”, siger Mia Worsøe og understreger vigtigheden af, at man som landmand skal sørge for at få den samme konsulent på besøg hver gang, hvis det er muligt.\n”Jeg vil bestemt anbefale andre at gøre noget tilsvarende. Det kan jo skrues sammen på mange måder, så det er ikke fordi, at man absolut skal have en ud fem gange årligt.\nMen det hjælper at få andre øjne på, og det kan helt sikkert betale sig. Og så har vi det sjovt, når vi går i marken og taler om stort og småt. Det betyder også rigtig meget”, siger Jørgen Elgaard.


posted by Anne B. at 24.4.05 0 comments\nSjalet er færdigt og er nu spændt op. Det fik en god størrelse, 80 cm højt og 170 cm bredt, sådan cirka. Et dejligt lille hurtigt projekt. Hunden Pippi er ikke helt med på, at det er sjalet der bliver fotograferet, hun synes nok at et ægte levende pelsdyr bør være mere interessant :o)\nMen nu er det så blevet tid til at strikke en bluse af mit grønne lace weight garn fra Uruguay. Uhh hvor jeg glæder mig...\nposted by Anne B. at 22.4.05 1 comments\nDa jeg købte knapper til Olivia's bluse, fandt jeg pludselig ud af at jeg manglede et sjal, eller ihvertfald var det undskyldningen for lige at snuppe lidt garn med. Sjalet er påbegyndt og er i et forholdsvis simpelt hulmønster, men med stor effekt synes jeg.\nHer er et nærbillede af blad-mønstret.\nposted by Anne B. at 17.4.05 3 comments\nNu har jeg ikke uploaded i en uge, men det er altså ikke fordi jeg ikke har fået strikket. Det er da blevet til denne søde sommerjakke til Olivia.\nDen blødeste bluse i Coco fra Markno, strikket på p. 6mm.\nposted by Anne B. at 17.4.05 0 comments\nI fødselsdagspakken fra Markno var der et enkelt nøgle Fortissima Cotton Stretch, hele familien blev forelsket i netop den farve, så der måtte bestilles ekstra nøgler. Men så har vi nu også de lækreste far, mor og datter sokker.\nStørrelse 45, 38 og 34 lige til at stikke i gummirøjserne :o)\nposted by Anne B. at 10.4.05 1 comments\nposted by Anne B. at 8.4.05 2 comments\nPlaget som jeg er i øjeblikket af nældefeber, høfeber og alle de allergiske reaktioner man kan tænke sig - ja så fik jeg pludselig en trang til at lægge strikkepindene til side og gribe en hæklenål. Det blev til denne enkle og friske poncho til Olivia.\nModellen er fra Rowan Magazine no. 37. Denne er strikket i rester af mohairgarn fra en fynsk gårdbutik, med hæklenål 4 mm.\nposted by Anne B. at 6.4.05 0 comments\nDer ventes spændt, før man skal ind og ride.\nOg her er vi igang, trav og nedsidning\nposted by Anne B. at 3.4.05 0 comments\nDet blev en langlemmet stribet mus eller måske er det en kat. I hvert fald er det et dyr med spidse ører, fødder på bagbenene og en hale. Inden længe vil der sikkert også være noget tøj, så man kan lege klæde af og på.\nposted by Anne B. at 1.4.05 0 comments


Knipex værktøj - Køb tysk kvalitetsværktøj med Knipex værktøj her\n27 dage 18 timer 59 minutter 24 sekunder\nStår du og mangler en god tang? Så er du kommet til det helt rigtige sted! Hos Knipex finder du et stort udvalg af mange forskellige tænger, der passer til ethvert behov. Deres ekspertise skinner tydeligt igennem deres produkter, der alle sammen emmer af et funktionelt, innovativt og gennemtænkt design.\nEn god tang er et uundværligt stykke værktøj i det daglige arbejde, uanset om du arbejder som professionel håndværker eller blot sysler med diverse projekter på hjemmefronten. Hos Knipex forstår de, at du aldrig kan gå ned på udstyr - og derfor leverer de godt kvalitetsværktøj, der sikrer et godt slutresultat af dit hårde arbejde.\nHar du yderligere spørgsmål eller er i tvivl om hvilket produkt du skal vælge, er du velkommen til at kontakte os på tlf. 97151500 eller mail info@toolster.dk. Vi sidder klar til at hjælpe dig.\nKNIPEX ErgoStrip® Universal-afisoleringsværktøj\nGode tænger til ethvert behov\nEn tang virker som et forholdsvist simpelt stykke værktøj - men Knipex formår at løfte det op til helt nye dimensioner. Hos Toolster har vi stor tillid til deres produkter, og vi har derfor et udpluk af dem tilgængelige for dig gennem vores hjemmeside. Her finder du alle de tænger, du kunne drømme om:\n- Afisoleringstænger - find gode afisoleringstænger i god kvalitet, der kan bistå dig med dine forskellige opgaver.\n- Bindetænger - du finder bindetænger i forskellige længder og med et let plasthåndtåg, der gør dem nemme at håndtere i det daglige arbejde.\n- Vandpumpetænger - med en god vandpumpetang fra Knipex er du altid sikret et godt greb om dine vandrør.\nUanset hvilket projekt du kaster dig over, vil du med sikkerhed kunne finde den helt rigtige tang blandt de mange udvalgte fra Knipex. Med en god tang er du rustet til at kunne klare enhver udfordring, der måtte dukke op på din vej.\nSelvom det kan virke noget så basalt at investere både tid og penge i at finde den rigtige tang, kan det faktisk vise sig at være en rigtig god investering for dig. En god tang fra Knipex holder i mange år, og hvis du køber flere forskellige tænger, der hver især imødekommer forskellige behov og arbejdsopgaver på hver deres måde, er du godt dækket ind til at klare dig godt igennem alle dine arbejdsopgaver. Knipex er svaret på alle dine udfordringer, da du finder de bedste kvalitetstænger inden for dette mærke.\nDet kan virke meget uoverskueligt at skulle finde hoved og hale i den store jungle af tænger, som Knipex stiller til rådighed for dig. Selvom det naturligvis er rart med et stort produktudvalg, kan du hurtigt stirre dig blind på udvalgte produkter.\nHos Toolster står vi altid klar til at hjælpe dig og besvare alle de spørgsmål, du måtte have. I fællesskab kan vi helt sikkert finde frem til lige præcis det produkt, du står og mangler. Det vigtigste er, at du forventningsstemmer og har en klar idé om, hvad du vil bruge dit produkt til - resten kan vi hjælpe dig med.\nSå tag endelig et kig på de tilgængelige produkter, som du finder på vores hjemmeside. Måske bliver det i dag, at du tager det endelige skridt mod en investering i et værktøj fra Knipex?


Opgaveudvalg om de Specialiserede Områder i Allerød Kommune\nAlle landets kommuner har de seneste år oplevet markante stigninger i antallet af børn, unge og voksne, som har brug for såkaldte specialiserede indsatser.\nAndelen af børn og unge i Allerød Kommune med én eller flere psykiatrisk diagnose er på niveau med de øvrige kommuner i Region Hovedstaden og på landsplan. For aldersgruppen 18-22 år ligger Allerød Kommunen tilmed væsentligt over de andre kommuner. Hver femte ung mellem 18 og 24 år i Allerød Kommune har en diagnose.\nByrådet har nedsat Opgaveudvalg om specialiserede områder\nDe specialiserede områder - er indsatsområder, som kræver ekstra ressourcer - som fx. når børn og unge har svært ved at koncentrere sig i en almen klasse, har udfordringer med trivslen eller voksne med funktionsnedsættelser.\nSom konsekvens af udviklingen besluttede Allerød Byråd tilbage i august 2020 at nedsætte et opgaveudvalg, der har til opgave at finde holdbare og langsigtede anbefalinger til de specialiserede områder.\nOpgaveudvalgets arbejde er påbegyndt i december 2020 og afsluttet ultimo juni 2021.\nOpgaveudvalget har afslutningsvis leveret ti anbefalinger, som er politisk behandlet i fagudvalgene og godkendt til efterprøvelse af Allerød Byråd: Samlede anbefalinger af 31. august 2021\nFra opgaveudvalg om velfærd...\nByrådet besluttede på byrådsmødet den 27. august 2020, med afsæt i konstitueringsaftalen for 2018-2021 samt i Styrelseslovens rammer for § 17, stk. 4- udvalg, at igangsætte processen for etablering af et §17, stk. 4 om velfærdsområderne. §17, stk. 4 udvalget er nedsat under byrådet og refererer til Børne og Skoleudvalget og til Sundheds, Velfærd - og Beskæftigelsesudvalget. § 17, stk. 4 udvalget kaldes herefter Opgaveudvalget om velfærd.\ntil fokus på udvikling af specialområderne\nFor at sikre, at den fornødne kvalitet i udvalgtes leverancer, er det efterfølgende fundet nødvendigt at prioritere udvalgets arbejde herunder hvilke emner, der skal drøftes i udvalget. I den sammenhæng er det besluttet, at udvalgets arbejde fokuseres på udvikling af specialområderne\nOpgaveudvalgets arbejde påbegyndes i december 2020 og afsluttes ultimo juni 2021, hvorefter udvalgets anbefalinger fremlægges for fagudvalgene og\nJesper Holdflod Pallesen – medlem af Allerød Byråd for Socialdemokratiet Formand\nNikolaj Rachdi Bührmann – medlem af Allerød Byråd for SF\nLars Bacher – medlem af Allerød Byråd for Det Konservative Folkeparti\nOlav Christensen – medlem af Allerød Byråd for Venstre\nMette Lindgaard – partner i PWC\nAnne- Mette Friis – national chef i UNICEF\nFabio Dovigo – professor ved institut for pædagogik Aarhus Universitet\nJakob Paaske – partner og direktør i Marselisborg\nMorten Bøgelund Andersen\nMichala Tarbo Andersson\nUdvalgets opgave er både at løfte vidensniveauet i forhold til området, udarbejde anbefalinger til, hvordan byrådet kan forholde sig til området samt komme med anbefalinger til tværgående principper og større strategiske retninger og handlinger.\nDer er identificeret tre overordnede leverancer for udvalgets arbejde:\nUdvalgets første leverance er udarbejdelsen af et egentligt videnskatalog om området. Kataloget skal afdække en række temaer, der kan adresseres i 2. leverance. Temaerne vil danne ramme om udvalgets arbejde i leverance 2 og særligt 3.\nUdvalgets anden leverance er at udarbejde anbefalinger til tværgående principper som skal understøtte udviklingen af de specialiserede områder i Allerød.\nMålet for udvalget er i denne sammenhæng, med afsæt i gældende politikker og strategier på områderne, at opstille en række overordnede principper, der kan tegne et tværgående syn på udviklingen af de specialiserede områder og anvendes i valg og udmøntningen af nye tiltag på områderne. Der kan med fordel også drages erfaringer fra andre kommuner.\nPrincipper for samspillet mellem normal og specialområdet\nPrincipper for løsninger, der går på tværs af fagområder, med fokus på kommunen som myndighed og ”velfærdsleverandør”.\nPrincipper for forebyggelse og hjemtagelse.\nPrincipper for samarbejde med civilsamfundet\nUdvalgets tredje leverance handler overordnet om at producere en erfaringsopsamling på baggrund af udvalgets arbejde. Denne erfaringsopsamling indeholder et videnskatalog om området, anbefalinger til tværgående principper samt den erfaring, som indsamles på møder med områdets interessenter, studieture og 17.4 udvalgets egne møder.\nDen samlede erfaringsopsamling konkluderes i anbefalinger der kan arbejdes videre med.\nUdvalget er nedsat under byrådet og refererer til Børne og Skoleudvalget og til Sundheds, Velfærd - og Beskæftigelsesudvalget.\nNår opgaveudvalget har afsluttet sit arbejde behandles udvalgets samlede anbefalinger i\nfagudvalgene som indstiller til Økonomiudvalg og byråd om godkendelse.\nOpgaveudvalgets 10 anbefalinger\nMed afsæt i et omfattende vidensgrundlag med data fra eksperter inden for civilsamfund, forskning og erfaringer fra andre relevante kommuner, samt fra dialog med kommunale medarbejdere, forældre og civilsamfundsorganisationer, har opgaveudvalget formuleret ti anbefalinger, som alle retter sig mod konkrete initiativer, der kan iværksættes for at skabe mest mulig positiv effekt for den enkelte.\nDe 10 anbefalinger:\nTag udgangspunkt i de nuværende strategi.\nSkab sammenhæng på tværs og følg op.\nFokusér på styrker, motivation og egen handlekraft.\nArbejd med løsninger på tværs.\nBrug viden i udviklingen af området.\nForsæt med at udvikle på opfattelsen af, hvad en inkluderende kommune betyder.\nStyrk den tidlige rådgivende indsats yderligere.\nNedsæt et advisory board, der arbejder med udviklingen.\nGå i dialog med regionen og de praktiserende læger om stigningen i diagnoser.\nByrådet skal tage ansvar for udviklingen.\nAnbefalingerne er overleveret til Børne- og Skoleudvalget og Social-, Velfærds- og Beskæftigelsesudvalget.\nOpgaveudvalg om de specialiserede områder: Samlede anbefalinger


God seksualundervisning styrker unges evne til at skabe gode og respektfulde relationer til hinanden - uanset om det er venner, kærester eller seksualpartnere, og uanset om det er i den fysiske verden eller online.\n”Hver tredje ung er flov over egen krop.” ”Drenge har et forskruet syn på piger.” ”Grov sexvideo af folkeskole-elev delt blandt tusindvis af unge.” Igen og igen kan vi slå avisen op på den slags historier. Det er historier, der fortæller om børn og unge, der i et kropsfikseret og seksualiseret ungdomsmiljø oplever, at de ikke er gode nok, oplever at få overskredet deres grænser, oplever deciderede krænkelser.\nHistorierne vidner desværre også om, at alt for mange danske børn og unge har uendeligt svært ved at navigere i det kønnets, kroppens og seksualitetens farvand, som de som snart voksne kastes ud i. De vidner om børn og unge, der mangler viden om egne rettigheder, personlige grænser, kønsroller, relationer, følelser, forskellighed og menneskers ligeværd – alt sammen kerneemner i seksualundervisningen.\nVi glæder os derfor over, at minister for børn, undervisning og ligestilling, Ellen Trane Nørby, har taget initiativ til at kortlægge og sætte ind over for unges krænkelser af hinanden på sociale medier. Vi noterer os også, at politikere fra bred kam af partier bakker op om, at der skal seriøs handling til og her senest taler om obligatorisk seksualundervisning på gymnasier.\nVi kan kun bakke op: Undervisning om køn, krop, seksualitet og relationer skal ind i den nye gymnasiereform.\nDet skal det, fordi god seksualundervisning styrker unges evne til at tage vare på sig selv og hinanden. Det styrker deres evne til at skabe gode og respektfulde relationer til hinanden - uanset om det er venner, kærester eller seksualpartnere, og uanset om det er i den fysiske verden eller online. Det styrker deres evne til at kunne mærke egne grænser, give udtryk for egne grænser, aflæse andres grænser og respektere andres grænser.\nLad os kalde det seksuel dannelse – noget som børn og unge i den grad har brug for, når de skal navigere mellem de mange krav, dilemmaer og oplevelser med krop, køn og seksualitet, som et børne- og ungdomsliv anno 2016 indeholder.\nMed sidste års EUD-reform skal eleverne på erhvervsskolernes grundforløb også arbejde med samfund, sundhed og seksualitet. Lad gymnasieeleverne få samme mulighed for en seriøs dialog om lyst, rettigheder, shaming, voldtægt og porno. De har lige så meget brug for det som alle andre.\nOffentliggjort i Jyllands-Posten den 9. maj.


Siemens WM16S465DN DEMO Bedst I Test 2014! frontbetjent vaskemaskine - Køb med fri fragt\nSiemens WM16S465DN DEMO Bedst I Test 2014!\nWM16S465DN DEMO Bedst I Test 2014!, Frontbetjent vaskemaskine\nSuper vaskemaskine med 10 års motorgaranti\nBedst i Test ved TÆNK April 2014\n(Model: Siemens WM16S465DN)\nDenne vaskemaskine vil være det oplagte valg for enhver moderne familie med en travl hverdag.\nVaskemaskinen fra kvalitetssikre Siemens har en række funktioner og features, som vil gøre glæde i ethvert hjem. Vaskemaskinen kan vaske 8 kg af gangen, gør det rigtig nemt for dig at ordne vasketøjet på en gang. Samtidig centrifugerer den tøjet med en rigtig høj hastighed, nemlig 1600 omdrejninger i minuttet. Det betyder, at dit tøj ikke er så vådt efter endt vask. Dermed tørrer tøjet hurtigere samtidig med, at du kan forkorte tiden i tørretumbleren, hvis tøjet skal videre hertil.\nVaskemaskinen er energimærket A+++, og du finder næsten ikke bedre energimærkning på markedet. Vaskemaskinen har mulighed for udskudt start, så du har bedre mulighed for at passe vasketøjet ind i en travl hverdag. Den særlige iQdrive motor er en energibesparende og stillegående motorteknologi, og Siemens tilbyder 10 års motorgaranti på denne model.\nAlt i alt er denne vaskemaskine derfor et rigtig godt køb til prisen.\nMere info om Siemens WM16S465DN DEMO Bedst I Test 2014!\nSpecialprogrammer: Strygelet Special, Skjorter/Business, superLyn 15', Mix, Uld-/håndvask, Finvask/Silke\ntouchControl-taster: ecoPerfect, speedPerfect, powerSkyl, antiKrøl\nWZ 10130 Tilløbsslange 2,5 m til alle vaskemaskiner\nWZ 20430 Afdækningsplade til vaskemaskiner\nWZ 20490 Sokkel med udtræksskuffe


Tomb of Annihilation – Hvor i Mystara? | Stemmen fra ådalen – en blog om rollespil og historie\n← Tomb of Annihilation – det indledende indtryk\nTomb of Annihilation – folk og klasser fra Den kendte verden – intro →\nTomb of Annihilation er et fascinerende hex crawl kampagnemodul, som udspiller sig i Chults jungler i Forgotten Realms, men da jeg er større fan af Mystara-settingen (eller Known World som den først hed), er det min plan at overføre Tomb of Annihilation til Mystara.\nMine tidligere kampagner var Norworld Odysseen, Den store troldmandsskole, Himmelørnen, Night’s Dark Terror, In Search of Adventure og Dalen. Nu er det tid at tage en færd mere til Mystara, men hvor på Mystara skal det udspille sig?\nTomb of A på Isle of Dread\nTomb of Annihilation er et hex crawl-scenarie, hvor\nJeg husker for mange år siden at have siddet med dette kort, og sammen med mine medspillere felt for felt udfylde det, mens vi udforskede øen.\nspillerne udforsker og kortlægger et ukendt territorium. Spillerne får et blankt kort i hænde, som gradvist udfyldes. Det første store hex crawl til D&D var X1 The Isle of Dread (1980), som udspiller sig på en ø langt ude på rædslernes hav. Her er jungler og dinosaurer, der er et isoleret plateau, som rummer ruinerne af en forsvunden kultur, som er hjemsted for dens primitive efterkommere. Det er oplagt at lade Tomb of Annihilation udspille sig på Rædslernes ø. Der er mange ligheder mellem de to lokationer, men jeg har tidligere været en tur på øen, og jeg har planer om at se andre områder af Mystara denne gang. Tomb of Annihilation har samme type tomme kort.\nTomb of A på The Savage Coast\nAlternativt kan man bruge regionen Savage Coast. Da D&D basic (Den røde æske, lv 1-3) blev udgivet var D&D sådan opbygget at eventyr udspillede sig i dungeons, indtil man bevægede sig over i D&D expert (Den blå æske, lv 4-14), hvor eventyrerne rykkede ud i vildmarken, hvor man rejste gennem vildnisset, indtil man nåede hulesystemet. I den forbindelse udbyggede man den verden, som D&D udspillede sig i. Således introduceredes The Known World (som siden blev omdøbt til Mystara). Til basis-sættet udfærdigedes B-modulerne, og til ekspert-sættet udfærdigedes X-modulerne, og en række af disse udforskede områderne grænsende op til The Known World. Således udforsker modul X9 The Savage Coast en vild og ukendt kyststrækning (som ligger vest den ørken-region, som modul X4 og X5 udforskede, som igen ligger vest for Den kendte verden). I Dragon Magazine blev kyststrækningen siden uddybet og beskrevet i større detaljer, og da D&D blev skrinlagt, og TSR/Wizards valgte alene at videreføre AD&D 2nd edition i 1990’erne – og i den forbindelse blev Savage Coast-materialet fra Dragon Magazine udgivet som en selvstændig subsetting til AD&D. Artiklerne i Dragon Magazine var serien Voyage of the Princess Ark, og inden D&D blev skrinlagt blev en til del af materialet udgivet som Box Set under titlen Champions of Mystara, som dækkede Hule, Sind og Serpent Peninsula.\nLang historie kort, så er næste mulighed at placere Tomb of Annihilation på den tidlige version af The Savage Coast, og lade spillerne udforske en kyststrækning, som er hjemsted for skildpaddefolk, ridderordner og vilde goblinstammer.\nTomb of A på Davania\nThe Known World samt The Savage Coast befinder sig på kontinentet Brun, og syd for det kontinent er Rædslernes hav, hvor Rædslernes ø (X1 Isle of Dread) befinder sig. Syd for havet er kontinentet Davania, som er er lidet beskrevet i det officielle materiale. Dele er blevet dækket af tidligere Voyage of the Princess Ark-artikler i Dragon Magazine (men ikke genoptrykt i Champions of Mystara), et område er i nyere tid blevet underlagt og koloniseret af Det thyatiske imperium, og det kaldes The Hinterlands.\nEn gren af Davania strækker sig op mod Serpent Peninsula, og havstrækningen mellem Serpent Peninsula og Davania kaldes Serpent Strait. Der er ikke langt fra Serpentens halvø til Davania. I Tomb of Annihilation udspiller scenariet sig i en kystby beliggende på en nordlig kyst, hvor man udforsker landet i retning mod syd. Kystbyen i ToA er fjerntliggende fra kendte områder, og tilsvarende er nordkysten af Davania ved Serpentstrædet fjerntliggende fra Den kendte verden. Kortet i ToA kan uden det store besvær indsættes i stedet for de officielle Davania-kort, således at jeg kan bruge kortet fra ToA, hvilket Isle of Dread og Savage Coast strækningen ikke tillader.\nVores eventyr kommer derfor til at have sit udgangspunkt i kystbyen Kastellos på Davanias nordkyst ved Serpentstrædet. Kulturelt er byen hovedsageligt under indflydelse af Yawdlom divinarkiet, som bebor den sydlige del af Serpenthalvøen, men den er grundlagt af opdagelsesrejsende thyatere og minrothaddian handelsfolk, som begge har en stor presens i byen, og jævnligt ankommer skibe fra deres respektive nationer.\nNogle af mine spillere har tidligere været været forbi Yawdlom divinarkiet, da de i kampagnen Norworld Odysseen efter en episk færd på De ydre planer efter tilbage på Mystara, men de ankom langt hjemmefra ved Yawdlom divinarkiet, hvorefter de måtte sejle den lange vej langs Sinds og Den kendte Verdens kyster, indtil de nåede hjem igen.\nDe næste indlæg kommer til at se nærmere på racer, kulturer og klasser, og siden kigger vi på særregler og andre detaljer.\nDette indlæg blev udgivet i Adventure Game, D&D, D&D Next, Rollespil, Tomb of Annihilation og tagget Dalen, Davania, Himmelørnen, In Search of Adventure, Minrothad, Mystara, Night's Dark Terror, Norwold Odysseen, Rollespil, rpg, Savage Coast, Serpent Peninsula, Serpent Strait, The Known World, Thyatis, Tomb of Annihilation, Troldmandskampagnen, Voyage of the Princess Ark, X1 Isle of Dread. Bogmærk permalinket.\nEt svar til Tomb of Annihilation – Hvor i Mystara?


Søg hjælp, når dine stress symptomer bliver udtalte - smagmere.dk\nStress er en folkesygdom – med ekstra understregning af ordet ”sygdom”. Mange tror nemlig fejlagtigt, at stress bare er en hysterisk overreaktion, som bruges om undskyldning for at pjække. Men der er god grund til at tage stress symptomer meget alvorligt.\nNår man har stress, kan det godt være vanskeligt at definere, præcis hvad der er galt. En del af det at have stress hænger nemlig i høj grad sammen med at have mistet kontakten til sig selv – både til sin krop og til sit sind. Man har simpelt hen glemt at mærke efter i en alt for lang periode, og så svarer kroppen og psyken igen ved at reagere med stress symptomer.\nOplever du således øget træthed og en tendens til udmattelse, koncentrationsbesvær, svigtende hukommelse og et generelt ringe fysisk helbred med dårlig fordøjelse (forstoppelse afvekslende med diarre), hovedpine, mavepine, søvnløshed eller søvn besvær samt pludseligt vægttab eller vægt øgning, er det på tide at gå til lægen. Og her skal du ikke spille tapper – stress er ikke noget at spøge med.\nNegligerer du dine stress symptomer igennem længere tid, kan du blive rigtig alvorligt syg. Stress kan slide på såvel organer som hjerne, og slem stress kan påvirke dine kognitive funktioner. Du kan rent faktisk få en decideret hjerneskade af at gå rundt med ubehandlet stress. Og så er det trods alt bedre at forebygge stress i de tidlige stadier.\nFå hjælp til at håndtere stress, og kom helskindet ud på den anden side\nØnsker du at leve uden stress, vil det være en god idé at opsøge en ekspert. Det øjeblik, du påbegynder din stress behandling, har du allerede taget et skridt i den rigtige retning – og det vil du tydeligt kunne mærke på både din krop og på dit humør.\nDu kan læse mere om, hvordan du aflæser kroppens stress symptomer, på angstekspert.dk


Date: Mon, 10 Mar 2003 14:33:58 +0100\nReferences: <87llznh83g.fsf@xyzzy.adsl.dk> <87llznh83g.fsf@xyzzy.adsl.dk> <20030310100223.GA11068@diku.dk> <p7ro6v4m7f9ebic8ta3q8em7ikbs44crhf@4ax.com> <p7ro6v4m7f9ebic8ta3q8em7ikbs44crhf@4ax.com> <20030310111608.GA16863@diku.dk> <b4i14s$s84$1@www.sslug.dk> <b4i14s$s84$1@www.sslug.dk> <20030310131916.GI22340@diku.dk> <b4i3sh$ik1$1@www.sslug.dk>\nOn Mon, Mar 10, 2003 at 02:27:45PM +0100, Gitte Wange wrote:\n> On Mon, 10 Mar 2003 14:19:16 +0100, Jon Bendtsen wrote:\n> > On Mon, Mar 10, 2003 at 01:41:55PM +0100, E. Sjørlund wrote:\n> >> "Jon Bendtsen" <sslug@sslug> skrev i en meddelelse\n> >> news:sslug@sslug\n> > Så længe at bestyrelsen er fuldtallig er der ikke noget problem med\n> > at vi køre videre i kortere tid uden supleanter.\n> Vil du venligst definere kortere periode ???\nindtil der er et passende tidspunkt for at indkalde til et supleringsvalg.\n> Jeg synes ikke 2 måneder er en "kortere periode". Der har faktisk ikke\n> været mange oplysninger fra bestyrelsen i denne periode og man kunne\n> derfor let få fornemmelsen af at hvis bare man sylter tingene så glemmer\n> medlemerne det jo nok ...\nDet holder jo så evt. max indtil november. Jeg forventer en afklaring\n> > Det var den da hvis folk følger med på listerne. Så kunne de da se at\n> > der kun blev postet nye indlæg en gang imellem. Desuden vides det ikke\n> > om personen læser men ikke svarer.\n> Og det synes du er acceptabelt ??\njeg finder det ivertfald ikke Uacceptabelt.\n> Hvis du siller mig nogle kritiske spørgsmål om mit arbejde i SSLUG's\n> bestyrelse så er det helt ok at jeg bare ignorerer det og kører videre i\n> mit eget spor ???\nI så fald må du også tage konsekvensen af det ved næste medlemsmøde\n> > Ja, det er lidt et problem, men jeg tror at der er ivertfald 1000\n> > mennesker, og her af har jeg indtrykket af at 10-20 er utilfredse,\n> > og andre 10-20 er delvist utilfredse.\n> Jeg er ikke enig. Jeg kender til mindst 4 der synes at SSLUG er en\n> Latterlig amatør-forening\n> som ikke gider deltage i diskussionen her på listen fordi den mest af alt\n> minder om en børnehave.\nDem vil jeg mene er iblandt de 10-20 utilfredse medlemmer.\n> Og den mening har de sjovt nok først fået efter alle disse problemer er\nDet kan godt være, men der går stadig noget tid før der kommer en afklaring.\nJeg synes ikke der er gået urimeligt lang tid siden problemerne opstod, og\njeg mener at en afklaring er på vej, men at denne dårligt kan nås inden for\n2 måneder. Det må de bare tage til efterretning.\nNext by Date: Re: [FORENING] Planer for næste foreningsmøde, Gitte Wange


Truet på eksistensen: De fleste isbjørne kan ikke overleve om 80 år | BT Videnskab - www.bt.dk\n26. jul. 2020 - 20:26\nVi har hørt det før, og nu bliver det endnu en gang fremhævet i et nyt studie: De menneskeskabte klimaforandringer presser isbjørnens eksistens.\nFaktisk er der ganske stor risiko for, at isbjørnen er så godt som udryddet ved udgangen af århundredet – altså om 80 år. Det konkluderer ny forskning, der undersøgt 13 ud af 19 isbjørne-bestande i Arktis.\nDet skriver The New York Times ifølge Videnskab.dk\nPeter K. Molnar og hans kolleger har undersøgt de 13 isbjørne-bestandes energibehov for at finde ud af, hvor længe bjørnene kan overleve – og i hunnernes tilfælde: overleve og pleje sine unger – uden mad.\nSamtidig har forskerne set på klimamodeller, der specifikt bruges til at forudsige, hvor mange isfrie dage der vil være i Arktis i år 2100.\n»Ligegyldigt hvilket scenarie man opstiller (for temperaturstigninger i Arktis, red.), er der grund til at være bekymret for bevarelsen af arten,« siger han til The New York Times.\nAndrew Derocher tilføjer ifølge avisen, at studiet her ikke fortæller noget om, hvordan isbjørnebestande reagerer på vejret på den korte bane – fra år til år – og at en til to meget varme år kan gøre et voldsomt indhug antallet i en konkret isbjørnebestand.\nDet vurderes, at der er omkring 25.000 isbjørne tilbage i Arktis – fra Beauforthavet i vest til Sibirien helt i øst.\nSådan kan tidlig kastration påvirke visse hunderacer\nEnorm fugl flyver over 160 kilometer uden at baske med vingerne